Judecătoria Mangalia 

Solutia pe scurt: În baza art. 396 alin. 1 şi 2 Cod procedură penală raportat la art. 396 alin.10 Cod procedură penală condamnă pe inculpat la pedeapsa de 2 (doi) ani închisoare pentru săvârşirea infracţiunii de act sexual cu un minor, faptă prevăzută de art. 220 alin. 1 Cod penal (în forma aflată în vigoare la data săvârşirii faptei) cu aplicarea art. 5 Cod penal. În baza art. 67 alin. 2 Cod penal cu referire la art. 66 alin. 1 lit. a, b şi f şi alin. 3 Cod penal interzice inculpatului, ca pedeapsă complementară, exercitarea drepturilor de a fi ales în autorităţile publice sau în orice alte funcţii publice, de a ocupa o funcţie care implică exerciţiul autorităţii de stat şi dreptul de a fi tutore sau curator, pe o perioadă de 5 (cinci) ani de la executarea sau considerarea ca executată a pedepsei închisorii. În baza art. 65 alin. 1 Cod penal raportat la art. 66 alin. 1 lit. a, b şi f Cod penal interzice inculpatului, ca pedeapsă accesorie, exercitarea drepturilor exercitarea drepturilor de a fi ales în autorităţile publice sau în orice alte funcţii publice, de a ocupa o funcţie care implică exerciţiul autorităţii de stat şi dreptul de a fi tutore sau curator, de la rămânerea definitivă a prezentei sentinţe şi până la executarea sau considerarea ca executată a pedepsei principale. În baza art. 60 Cod penal dispune executarea în regim de detenţie a pedepsei închisorii aplicată inculpatului, prin prezenta sentinţă. În baza art. 7 alin. 1 din Legea nr. 76/2008 raportat la art. 3, 4, 5 şi 9 din Legea nr. 76/2008, dispune, după rămânerea definitivă a hotărârii, prelevarea de probe biologice de inculpatul. În baza art. 5 alin. 5 din Legea nr. 76/2008 aduce la cunoştinţa inculpatului faptul că probele biologice recoltate vor fi utilizate pentru obţinerea şi stocarea în Sistemul Naţional de Date Genetice Judiciare a profilului genetic. 

Admite, în parte, acţiunea civilă formulată de partea civilă şi obligă inculpatul la plata sumei de 20.000 lei reprezentând daune morale produse de inculpat prin săvârșirea infracțiunii. În baza art. 279 Cod de procedură penală dispune avansarea din fondurile statului a onorariului avocatului desemnat din oficiu să asigure asistența juridică a părţii civile, respectiv avocat ALEXE ADRIANA IULIA, în cuantum de 1.663 lei, conform delegaţiei seria AV nr. 210/09.09.2020 din fondurile Ministerului Justi?iei, în favoarea Baroului de Avocaţi Constanţa. În baza art. 279 Cod de procedură penală dispune avansarea din fondurile statului a onorariului parţial al avocatului desemnat din oficiu să asigure asistența juridică a inculpatului, respectiv avocat TROFIN MANUELA BEATRICE, în cuantum de 1.229 lei, conform delegaţiei seria AV nr. 209/09.09.2020 din fondurile Ministerului Justiției, în favoarea Baroului de Avocaţi Constanţa. În temeiul art. 274 alin. 1 Cod de procedură penală, obligă inculpatul, la plata către stat a sumei de 3.000 lei reprezentând cheltuieli de judecată avansate în cauză (din care 300 de lei cheltuieli judiciare în faza de urmărire penală). Cu drept de apel în termen de 10 zile de la comunicarea copiei de pe minută. Pronunţată în şedinţă publică. 

Curtea de Apel Constanța 

Solutia pe scurt: În baza art. 421, pct. 2, lit. a CPP, Admite apelul declarat de apelantul inculpat împotriva sentinţei penale pronunţată de Judecătoria Mangalia, desfiinţează în parte sentinţa apelată, iar în rejudecare: În baza art. 91 CP – art. 93 CP şi art. 404, alin. 2 CPP, Suspendă sub supraveghere executarea pedepsei închisorii de 2 ani pe durata termenului de supraveghere de 3 ani, timp în care inculpatul se va supune următoarelor măsuri de supraveghere: a)să se prezinte la serviciul de probaţiune, la datele fixate de acesta; b)să primească vizitele consilierului de probaţiune desemnat cu supravegherea sa; c)să anunţe, în prealabil, schimbarea locuinţei şi orice deplasare care depăşeşte 5 zile; d)să comunice schimbarea locului de muncă; e)să comunice informaţii şi documente de natură a permite controlul mijloacelor sale de existenţă, În baza art. 93, alin. 2 şi alin. 3 CP şi art. 404, alin. 2 CPP, Pe durata termenului de supraveghere, impune inculpatului următoarele obligaţii: a) să continue studiile sau să urmeze un curs de calificare profesională; b) să frecventeze unul sau mai multe programe de reintegrare socială derulate de către serviciul de probaţiune sau organizate în colaborare cu instituţii din comunitate; c) să presteze o muncă neremunerată în folosul comunităţii în cadrul Primăriei/Consiliului local Pecineaga, jud. Constanţa, sau în cadrul Primăriei/Consiliului local Topraisar, jud. Constanţa, pe o perioadă de 90 de zile. În baza art. 404, alin. 2 CPP, Atrage atenţia inculpatului asupra dispoziţiilor art. 96 Cod Penal, privind revocarea suspendării executării pedepsei sub supraveghere în cazul săvârşirii unei infracţiuni în cursul termenului de supraveghere, în cazul nerespectării cu rea-credinţă a măsurilor de supraveghere prevăzute de lege ori a obligaţiilor stabilite de instanţă şi în cazul neîndeplinirii integrale a obligaţiilor civile. În baza art. 65, alin. 3 CPP, Pe durata termenului de supraveghere se suspendă executarea pedepselor accesorii. Menţine restul dispoziţiilor sentinţei apelate care nu contravin prezentei decizii penale. 

Definitivă. 

Pronunţată prin punerea la dispoziţia părţilor şi procurorului, prin mijlocirea grefei instanţei.